[](https://www.google.no/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwj4vtmYp77XAhVpYZoKHRT_BcUQjRwIBw&url=https://www.amcar.no/Aktuelt/2789/ledig%2Bstilling.html&psig=AOvVaw2dmqTF0wkPKlWYjhCmFiko&ust=1510757161690165)**AMCAR tilsluttet**

**REFERAT FRA MEDLEMSMØTE nr. 1/2020**

Dato: Onsdag 14.01.2020 kl. 19.00 – 21.15 Sted: Nattlandsveien 104.

Kl. 19.05 ønsket formannen velkommen til årets første møte.

Han gikk rett på bilde quiz fra rundskrivet som ikke var så enkle denne gang.

Bilde 1 var i Strandgaten med Kroepelin huset til høyre.

Bilde 2 Halne Fjellstue på Hardangervidda.

Bilde 3 var Bjørndalsbakken ned mot Loddefjord og videre mot Haakonsvern, men forsamlingen var enig i at slik var situasjonen mange steder.

Bilde 4 en Nash, sannsynligvis LaFayette 1936 som var den rimeligste Nash modell, og her demonstrerte formannen igjen oppsøk via bilregister på vår hjemmeside og viste at denne ble registrert som S-67.

Siste bilde var fra Bontelabo fryselager. Lastebilene ble kommentert, men hesten var forsamlingen mer usikker på!

Formannen, Roald Stig minnet så om kontingenten som egentlig er forfalt til betaling 31.12.

Dette var formannen sin kveld, så han gikk rett videre på sin 3. del av fortelling om Buick frem til 1935 og folkene rundt dette merke.

Han tok først en liten repetisjon.

Buick startet som en uavhengig bilfabrikant, Buick Motor Company i [1903](https://no.wikipedia.org/wiki/1903) av skotsk-amerikanske [David Buick](https://no.wikipedia.org/w/index.php?title=David_Dunbar_Buick&action=edit&redlink=1), opprinnelig rørlegger som oppfant [toppventilmotoren](https://no.wikipedia.org/w/index.php?title=Toppventilmotoren&action=edit&redlink=1) for marin og stasjonær bruk, som firmaets suksess var basert på i Flint, [Michigan](https://no.wikipedia.org/wiki/Michigan). I 1904 var selskapet i økonomiske problemer, og ble tatt over av [James Whiting](https://no.wikipedia.org/w/index.php?title=James_Whiting&action=edit&redlink=1), som hentet inn [William Durant](https://no.wikipedia.org/wiki/William_C._Durant) for å styre sin nyervervelse. Buick selv solgte aksjene sine for en liten sum da han forlot selskapet, og døde i svært beskjedne omgivelser førti år senere. W. P. Chrysler var med inntil 1922 da han kjøpte en liten bilprodusent og etablerte merket Chrysler. Også Louis Chevrolet som startet Chevrolet sammen med Durant i 1911 ble presset ut i 1915.

Durant var dyktig, og Buick var snart den største bilprodusenten i USA. Ved hjelp av midler fra dette kjøpte Durant opp en rekke selskaper, og kalte i 1908 sitt nye selskap [General Motors Corporation](https://no.wikipedia.org/wiki/General_Motors_Corporation). Til å begynne med konkurrerte de forskjellige selskapene som utgjorde GM mot hverandre, men snart satte Durant en stopper for det. Han ville at hvert enkelt merke i GM-gruppen skulle henvende seg til forskjellige kjøpegrupper.

Buick laget større biler enn Ford. Den ideelle Buick-kunden hadde bedre råd, men var sannsynligvis ikke fullt så rik at han har råd til en Cadillac. Bilene ble solgt fra flotte salgslokaler.

Durant ble kjemperik, men han tapte også alt og mere til da DuPont kom inn i 1920 og gikk til slutt personlig konkurs i 1936 etter også å ha hatt sin egen bil fabrikk Durant Motors fra 1921 til 1933. Etter dette åpnet han en bowlinghall og ‘fast food’ restaurant som han håpet skulle utvikle seg til en stor kjede. Han døde i 1947.

Produksjonstall varierte stort, fra en beskjeden begynnelse til ca. 123.000 biler i 1916 men med store årlige variasjoner. Dette lot seg gjennomføre med stor bruk av underleverandører. Den mest solgte bil, 58.000 stk i 1918 var modell E 45 – 5 seteren. I 1932 ble kun totalt ca. 40.000 biler levert, men i 1935 skjøt produksjonen fart til over 100.000 biler igjen med lansering av nytt karosseri

Roald Stig viste mange bilder av de forskjellige modeller inkludert produksjonstall og mange norske restaurerte biler inkludert sin egen 1924 modell.

Han avsluttet kl. 21.15 og fikk fortjent applaus for hans detaljerte kunnskap til merket som han har levd tett med siden sine guttedager. Det var en lydhør forsamling som han tydeligvis engasjerte.

Før garasjen i 2.dre etasje ble åpnet minnet han om de neste møter.

De siste gikk hjem ca. kl.22.00.

21 deltakere møtte.

CS/ref